Australian Cricket Board cancelled tour of Pakistan scheduled to start next month because of players safety पाकिस्तान में 'क्रिकेट की घर वापसी' के अरमानों पर फिर फिरा पानी, अब इस टीम ने किया दौरे से इनकार | Cricket News in Hindi
पाकिस्तान में 'क्रिकेट की घर वापसी' के अरमानों पर फिर फिरा पानी, अब इस टीम ने किया दौरे से इनकार
Updated Feb 10, 2019 | 19:51 IST | टाइम्स नाउ डिजिटल
Australian Cricket Board cancelled tour of Pakistan: पीसीबी के देश में अंतरराष्ट्रीय क्रिकेट के वापसी के प्रयासों को करारा झटका लगा है।
कराची: पाकिस्तान क्रिकेट बोर्ड के घर पर अंतरराष्ट्रीय क्रिकेट के अरमानों पर एक बार फिर पानी फिर गया है। ऑस्ट्रेलिया ने सुरक्षा करणों से पाकिस्तान का दौरा करने से इनकार कर दिया है। ऐसे में पाकिस्तान क्रिकेट बोर्ड (पीसीबी) दोनों देशों के बीच पांच मैचों की आगामी एकदिवसीय श्रृंखला के सभी मैचों का आयोजन संयुक्त अरब अमीरात (यूएई) में करेगा। पीसीबी ने ऑस्ट्रेलिया को पांच मैचों की श्रृंखला के शुरुआती दो मैच पाकिस्तान में खेलने का निमंत्रण दिया था जिससे वे देश में अंतरराष्ट्रीय क्रिकेट की वापसी सुनिश्चित कर सकें। लेकिन सीए ने पीसीबी के प्रस्ताव को खारिज कर दिया।
दस साल पहले साल 2009 में श्रीलंकाई टीम की बस पर हुये आतंकवादी हमले के बाद अंतरराष्ट्रीय टीमें पाकिस्तान में खेलने से इनकार करती रही हैं। पाकिस्तान ने पिछले दो वर्षों में पाकिस्तान सुपर लीग के दो सत्र के फाइनल के साथ देश में विश्व एकादश, श्रीलंका और वेस्टइंडीज की टीमों के खिलाफ मैचों का आयोजन किया। ऑस्ट्रेलिया की सरकार ने क्रिकेट ऑस्ट्रेलिया को पाकिस्तान का दौरा करने से मना कर दिया। ऑस्ट्रेलिया ने सुरक्षा कारणों से 1998 के बाद पाकिस्तान का दौरा नहीं किया है। पांच मैचों की यह एकदिवसीय श्रृंखला 22 मार्च से 31 मार्च तक शारजाह, अबुधाबी और दुबई में खेली जायेगी।
पाकिस्तान में 'क्रिकेट की घर वापसी' के अरमानों पर फिर फिरा पानी, अब इस टीम ने किया दौरे से इनकार Description: Australian Cricket Board cancelled tour of Pakistan: पीसीबी के देश में अंतरराष्ट्रीय क्रिकेट के वापसी के प्रयासों को करारा झटका लगा है। Times Now